Ehk on asi ka selles, et me käime valesid radu pidi ja valedel kellaaegadel - suurte, populaarsete templite juures hommikul 6-7 paiku (kui nännimüüjad alles templinurkades ärkavad, riisi keedavad ja puunikerdusi-postkaarte riiulitele valmis sätivad) ning päeval kaugemate templite juures, kuis ainsad hinged on vilkalt ringisebivad närilised - orava sugulased, suurte silmade ja väikeste kõrvadega. Panevad mööda püstloodis templiseina üles-alla ja  piiluvad budakujude tagant.